**Pravidlá Podpory účasti na Medzinárodných podujatiach GO**

1. Podporované podujatia:
	1. European Youth Go Championships
	2. European Pair Go Championship
	3. European Women's Go Championship
	4. European Student Go Championship
	5. European Go Championship
	6. World Amateur Go Championship
2. Všeobecné pravidlá podpory:
	1. Zmyslom podpory je zvýšiť účasť reprezentantov Slovenska na vyššie uvedených podujatiach.
	2. Výšku príspevkov stanoví výbor SAG najneskôr pri schvaľovaní rozpočtu na príslušný kalendárny rok a zverejní ju na web stránke SAG.
	3. Výška príspevku je určená pevnou čiastkou na osobu a podujatie.
	4. Príspevok slúži na čiastočnú úhradu nákladov spojených s účasťou na podujatí (doprava, ubytovanie, strava, štartovné a pod.). Pokiaľ je výška príspevku nižšia ako 100,- €, nie je potrebné predkladať doklady a výdavkoch spojených s účasťou.
	5. O finančný príspevok na účasť môže požiadať člen SAG, ktorý spĺňa podmienky účasti a zaplatil členský príspevok za rok, v ktorom sa organizuje podporované podujatie.
	6. Nárok na príspevok má každý, kto splní podmienky stanovené týmito pravidlami.
	7. Príspevok vyplatí žiadateľovi hospodár SAG po podujatí a na základe výsledkovej listiny, ktorá dokladuje jeho účasť.
	8. Pokiaľ o pridelení príspevku rozhoduje výška ratingu, platí rating vypočítaný po odohraní posledných MSR, konaných pred podporovaným podujatím.
3. Pravidlá podpory, pre konkrétne podujatia:

|  |  |  |
| --- | --- | --- |
| **Podujatie** | **Počet príspevkov** | **Kritériá pre výber reprezentantov** |
| European Youth Go Championships | Šesť účastníkov | Tri príspevky sa pridelia víťazom MSR Juniorov v kategórii U12, U 16 a U20, respektíve žiadateľom s najvyšším umiestnením. V prípade, že sa v niektorej kategórii MSR Juniorov neuskutoční, tak nárok na príspevok má hráč s najvyšším ratingom v príslušnej vekovej kategórii. Ostatné príspevky sa pridelia žiadateľom v poradí podľa výšky ratingu |
| European Pair Go Championship | Jeden pár | Príspevok sa udelí žiadateľom s najlepším umiestnením na MSR párov.V prípade, že by sa nikto so žiadateľov nezúčastnil na poslednom MSR párov, alebo by sa majstrovstvá nekonali, príspevok dostane pár s najvyšším súčtom ratingu, v prípade rovnosti rozhodne vyšší rating silnejšieho z páru |
| European Women's Go Championship | Jedna žena | Príspevok sa udelí žene s najlepším umiestnením na MSR Žien.V prípade, že by sa nikto so žiadateľov nezúčastnil na poslednom MSR Žien, alebo by sa majstrovstvá nekonali, príspevok dostane žena s najvyšším ratingom |
| European Student Go Championship | Jeden študent aJedna študentka | Príspevok sa udelí žiadateľom s najvyšším ratingom. |
| European Go Championship | Jeden zástupca SAG  | Príspevok dostane účastník, ktorého výbor poverí zatupovaním SAG na Annual General Meeting of EGF |
| World Amateur Go Championship | Jeden reprezentant | Príspevok dostane ten, kto bol vybraný podľa pravidiel výberu reprezentantov Slovenska na významné svetové podujatia.Príspevok sa poskytne iba v prípade, že usporiadateľ hradí menej ako 50% cestovných výdavkov |

1. Platnosť
	1. Tieto pravidlá nadobúdajú platnosť schválením vo výbore SAG a sú účinné pre podujatia organizované od 1.1.2018.
	2. S účinnosťou od 1.1.2018 sa zároveň rušia všetky v súčasnosti platné pravidlá poskytovania finančných príspevkov na účasť na všetkých druhoch podujatí.

Schválené na rokovaní výboru v Kysaku 15.9.2017